而家好多人會喺網上嘅語言學校登記做私人補習老師，然後就用Skype/Zoom之類嘅溝通軟件網上教學，時間夠彈性。你可以按語言能力教授外語，比較熱門嘅外語有英文班、韓文班、日文班、普通話課程、西班牙文班等。教授外語嘅薪金因經驗而定，一對一教學一般收費每小時約HKD$100-$300不等，一星期上2-3堂，每月可額外賺取為數不少的補習收入。雖然一般補習平台或語言學校都會向Freelance老師收取介紹費用，但如果同家長及學生關係Keep得好，不失為長遠嘅Freelance工作收入來源。